3-9-2020

Kære forældre

Vi er i dag blevet orienteret om, at et barn i Klubben desværre er smittet med corona-virus.

Vi har informeret alle, der har været i nær kontakt med den smittede, om test for corona-virus og isolation.

Alle andre børn og voksne, der ikke har været i nær kontakt med den smittede, kan komme i Klubben. Men du skal være ekstra opmærksom på sygdomstegn de næste 14 dage, huske de generelle råd om god hygiejne og kontakte din læge, hvis dit barn bliver sygt.

**Fortsat stort fokus på hygiejne, ekstra rengøring og en tryg hverdag**
Klubben er forsat åben. Vi følger sundhedsmyndighedernes anbefalinger tæt og bliver ved med at have stort fokus på hygiejne og ekstra rengøring. Jeg håber meget, at det forhindrer yderligere smitte.

Alle, der har været i nær kontakt med den smittede, skal blive hjemme og skal testes for corona-virus to gange. Når den første test er negativ, kan de komme tilbage.

Situationen vil uden tvivl påvirke vores hverdag. Afhængig af hvor mange medarbejdere, der skal blive hjemme, kan vi blive nødt til at få hjælp fra vikarer eller bruge andre lokaler, men vi vil gøre vores bedste for at få en tryg hverdag.

Jeg er klar over, at situationen kan give anledning til både bekymring og besvær, og du må endelig tage fat i mig med spørgsmål og tvivl.

Med venlig hilsen

Aage Johansen

Leder

**Mere information**

Du kan finde mere information i Sundhedsstyrelsens materialer:

Nær kontakt til en smittet person:
<https://www.sst.dk/da/Udgivelser/2020/Til-dig-der-er-naer-kontakt-til-person-med-ny-coronavirus>

Information til forældre:
<https://www.sst.dk/da/Udgivelser/2020/Information-til-foraeldre-til-boern-og-unge-i-dagtilbud-og-skole>

**Typiske symptomer**

De typiske symptomer på corona-smitte er til at begynde med ondt i halsen, forkølelse, alment ubehag, muskelsmerter og evt. let tør hoste. Det ligner influenza og almindelige infektioner i luftvejene. Hvis man oplever nogle af disse symptomer, skal man ringe til sin læge.

Stoppet næse eller løbenæse uden andre symptomer er ikke typisk for corona.